Köögiviljasupp
Köögiviljasupp on köögiviljadest tehtud supp. Eesti köögis on põhilisemad supiköögiviljad kartul, porgand, peakapsas, sibul. Tavalised on ka kaalikas, lillkapsas, rooskapsas, spargelkapsas, hernes, till. Lihtsa köögiviljasupi valmistamiseks tuleb pesta, koorida ja hakkida köögiviljad ning panna need soolaga maitsestatud vette keema. Keeta köögiviljad pehmeks ja lisada maitseaineid. Valmis supi võib ka püreestada, sel juhul on tulemuseks köögiviljapüreesupp.